Goudsbloem 1ste Kwaliteit (Flores Calendulae S/C Tot) 250/500/1000 g - Jacob Hooy kopen | Puur & Kracht
Home / Producten / Goudsbloem 1ste Kwaliteit (Flores Calendulae S/C Tot) 250/500/1000 g - Jacob Hooy
Goudsbloem 1ste Kwaliteit (Flores Calendulae S/C Tot) 250/500/1000 g - Jacob Hooy
Voordeelverpakking: Goudsbloem 1ste Kwaliteit 250 g Goudsbloem 1ste Kwaliteit 500 g Goudsbloem 1ste Kwaliteit 1000 g
Goudsbloem 1ste Kwaliteit van Jacob Hooy.
Goudsbloem (de blaadjes) 1ste Kwaliteit
Flores Calendulae S/C Tot
Labels: Goudsbloem, Goudsbloem 1e kwaliteit, Kruiden, Kruidenthee, Losse kruidenthee Aadhaar Link to all Existing Mobile Numbers | Tech Lurn
By Jithendar Dharmapuri On Mar 27, 2017 0
Jio users use Jio as their primary SIM VROLIK IN VENESIË/ALTYD LUS VIR VENESIË | ilsezietsmanblog
Kanaal is so ‘n plat woord vir dit wat tipies Venesies is. Venesiese glas is amper net mooi as jy dit daar sien, maar heelwat minder as jy dit by die huis uit die sneespapier haal. Venesië kan te besig wees, maar dat dit kan teleurstel, kan ek my nie indink nie.
G’n wonder Truman Capote het ‘n besoek aan Venesië vergelyk met die eet van ‘n hele boks likeursjokolades op een slag nie.
Drie besoeke het nog nie my lus vir Venesië bevredig nie. Inteendeel. Dis nie om iets spesifieks te sien of besoek nie. Dis om rond te dwaal, te verdwaal, die atmosfeer in te drink, êrens bekostigbaar (en dis moeilik om in Venesië te kry) saam met die pelsjasgekledes in die winter en die magdom toeriste in die somer iets te drink of eet.
Vergeet van ‘n duur en oorgeromantiseerde gondola-rit. Klim op ‘n vaporetto saam met ou tannies met hul inkopiesakke – jy sien dieselfde as wat jy van ‘n gondola sou sien, net sonder aria-begeleiding.
EILANDE WAT RYM
Daar is ook vaporetti na Murano, die eiland waar die glasblasers woon en werk, en Burano, die eiland waar redelike nors tannies by hul voordeure kant hekel. Burano is mooier as Murano, maar die dagekspedisie neem ‘n volle dag in beslag. Die huisies op Burano is skreeuhelder geverf – turkoois, lila, baksteenrooi, oranje – met hortjies in kontrasterende kleure. Die mense gaan doodgewoon met hul lewe aan terwyl toeriste tussen hul huise rondloop en rondloer. Baie van die glas is kitscher as kitsch. Selfs al hou jy van tong-in-gie-kies kitsch, is die meeste (verstout ek my om te sê) wat hier te koop is, te oorweldigend kitsch. Tog vind ‘n blou-en-geel glaspampoen en ‘n hoenderbottelstopper hul pad na my dagsak. Kan my verskoning wees dat die glasindustrie uit 6 v.C. dateer…?
DROOGVOETS OP DIE PIAZZA
As dit ‘n eerste besoek aan Venesië is, is dit ‘n goeie idee om op die eerste dag ‘n gevoel van die stad te kry. Op Piazza San Marco (die naam laat jou dadelik aan roomys dink)) is altyd ‘n lieflike atmosfeer. Op mini-podiums voor (duur) restuarante speel mini-simfonie-orkessies. Hordes toeriste (in die somer) voer honderde duiwe en kameraflitse gaan onophoudelik af.
Hopelik het jy die voorreg (ja, jy het reg gelees) om daar te wees as ‘n wolkbreuk of harde reënbui skielik uitbars en San Marco in ‘n oogwink oorstroom Die Venesiërs noem dit acqua alta of hoogwater en die ergste opgetekende voorval was in 1966. Een oomblik is dit sonnig; die volgende oomblik waai die wind in vlae, donker wolke verskyn uit die niet, dit begin reën en liggies hael. Die Venesiërs skarrel (steeds elegant) rond en die toeriste lag – dis ‘n avontuur in Venesië! Swiesj swiesj stap almal na ‘n restaurant wat òf droog is òf nog plek het.
Reeds uitgeboek by ons hotel omdat ons laatmiddag sou vertrek, is dit minder plesierig om deurnat ander blyplek op te spoor. Na ‘n redelike soektog kry ons ‘n lieflike kamer wat op een van die kanale uitkyk. Aan die oorkant van die kanaal is ‘n huis sigbaar waarvan die onthaalvertrek kompleet met Venesiese kristalkandelare twienke. Só woon (sommige van) die Venesiërs.
Een van die lekkertes van Venesië is om te verdwaal. Al kom jy lyfseer geloop terug by jou hotel, sal jy verkwik voel deur dit waarop jy toevallig afgekom het.
Op ‘n klein piazza’tjie kom ons ‘n enig-in-sy-soort winkel teë. Die winkelpoppe is konings met krone en stiletto’s (in mansgroottes). Op ‘n volgende besoek aan Venesië spoor ek dit so wraggies weer op – verdwaal is verdwaal is verdwaal, lyk my. ‘n Ander wandeling lewer ‘n terracotta dak op – orals oor bedek met talle skewe skoorsteentjies.
GOEIE GENUGTIG, ‘N GUGGENHEIM
In ‘n klein systraatjie is die kleinste Guggenheim Kunsmuseum, voorheen die privaatwoning van Peggy Guggenheim (met haar kat-, skoenlapper- en vlermuis-s0nbrille). Peggy en haar veertien honde is in die tuin (origens gevul met moderne standbeelde) begrawe. Die huis self is onindrukwekkend, maar die kuns (onder andere een Chagall en twee Salvador Dali’s) slaan jou asem weg. Behalwe moderne kuns, is daar ook replikas van Peggy se ontwerper-skoene en -handsakke en natuurlik die sonbrille.
KUNS MAAK NIE JOU MAAG VOL NIE
Kos is dúúr in Venesië en baie keer teleurstellend. Vermy al die plekke met spyskaarte met foto’s buite opgeplak het. Vermy ook al die plekke wat op die hoofstaproetes oppad na San Marco is. Dit mag ‘n growwe veralgemening wees, maar hier het ek al die slegste pizza van my lewe geëet en die meeste restuarante hier rond is slegs vir niksvermoedende toeriste. Stap na ‘n stiller deel en kyk waar die Venesiërs eet.
As jy, soos ons, ‘n plekkie raakloop waar seekat-ink gegeurde risotto of pasta bedien word, sit jy dadelik. Dis nou na jy darem eers vinnig geloer het hoe die pryse lyk. Verlustig jouself in die subtiele anyserige smaak (maar sonder dat dit na outydse droplekkers proe)– dit geval nie almal nie, maar dis die smaak-ekspiriment werd as dit ‘n nuutjie vir jou is.
As middagete ‘n bederf-jouself kwaliteit aangeneem het, is ‘n outydse wynkroegie met ‘n lae plafon net die plek vir ‘n glas of drie wyn (jy hoef mos nie te bestuur nie!) en antipasti vir knibbel in plaas van ‘n aansit-aandete. Moenie nalaat om artisjokke op tipiese Italiaanse manier voorberei, te bestel nie. Dalk het dit tot gevolg dat jy, soos ek, vier keer vir nog na die toonbank terugstap. Die porsies was wel klein…of so het ek myself wysgemaak.
Voor jy totsiens aan Venesië sê, bederf jouself met ‘n Bellini van prosecco (in die somer) of ‘n warmsjokolade (in die winter) by Harry’s Bar. Die wie’s wie van die wêreld hang daar uit. Dalk sien jy iemand beroemds; andersins drink jy net die atmosfeer in en beplan hoe jy met jou volgende reis waarheen ook al nog ‘n paar dae in Venesië kan bywerk.
EET BY: Do Mori, Calle dei Do Mori – die oudste wynkroeg in Venesië
NEEM HUIS TOE: Enige produk van Lush, Cannareggio, 3822 of 95, San Polo Moderne/funksionele glas van Domaghi, Cannareggio, 5261 of San Polo 1409/a
BEDERF JOUSELF: By Harry’s Bar, net om die hoek van Piazza San Marco, Calle Vallaresso, 1323
BESIGTIG KUNS: Peggy Guggenheim Kunsmuseum, Dorsoduro, 704
NEEM FOTO’S: Op Piazza San Marco, op Burano en Murano, van die Canal Grande en Ponte Rialto
This entry was posted on February 14, 2017 by ilsez in Internasionale reis – Afrikaans.